Like Crazy

"Like Crazy" הוא שיר של הזמר הדרום קוריאני ג'ימין מלהקת BTS, שיצא לאור כסינגל השני מתוך אלבום הבכורה שלו, Face, ב-24 במרץ 2023. שתי גרסאות, אשר הופקו על ידי פידוג וגוסטלופ, הוקלטו עבור השיר: אחת בקוריאנית והשנייה באנגלית.

השיר זכה להישג כשיר הסולו הקוריאני עם הכניסה הגבוהה ביותר במצעד הסינגלים הבריטי - המקום השמיני, ועקף את שירו הקודם, "Set Me Free Pt. 2", שנכנס למצעד במקום ה-30. בנוסף, זהו השיר הראשון בביצוע אמן סולו קוריאני שהגיע למקום הראשון במצעד הבילבורד הוט 100.

מוזיקה ומילים
מבחינה מוזיקלית, השיר הוא רצועת סינת'פופ בהשראת סרט באותו השם  משנת 2011, וכולל דיאלוג בהשראת הסרט שניתן לשמוע בתחילתו ובסופו. מבחינה לירית, הגרסה הקוריאנית של "Like Crazy" מדברת על ההבנה של אובדן אדם אהוב וסירוב להתעורר מהמציאות הזו, בעוד שהגרסה האנגלית מתייחסת לנטל הכוכבים ולפחד לאבד את עצמך. הרצועה מספרת סיפור של שברון לב וניסיון להיאחז במשהו שמתפרק.

וידאו קליפ
בווידאו קליפ הנלווה לשיר נראה ג'ימין יושב לבדו במטבח, ולאחר מכן נגרר ביד בלתי נראית למתחם מועדון שבו הוא שותה וחוגג עם חברי מועדון אחרים ושר את השיר בשירותים של המועדון. בסוף הקליפ חוזר ג'ימין למטבח.

הצלחה מסחרית
השיר הגיע היישר אל המקום הראשון במצעד הבילבורד הוט 100 ב-8 באפריל 2023. זה השיר ה-66 שהגיע היישר אל המקום הראשון בתולדות המצעד, והראשון בביצוע אמן סולו קוריאני שהגיע למקום הראשון במצעד. הסינגל הגיע למקום השמיני במצעד הסינגלים הבריטי. זהו השיר בעל הכניסה הגבוהה ביותר למצעד בביצוע אמן סולו קוריאני. הוא החליף את שירו הקודם של ג'ימין, "Set Me Free Pt. 2", שהגיע למקום ה-30.

 מיקומי שיא 

 מצעדי סוף שנה 

 נתוני מכירות 
מדינהתוארעותקיםארצות הברית (RIAA)פלטינה1,000,000יפן—3,308קנדה (Music Canada)זהב40,000

 קישורים חיצוניים 

הערות שוליים

קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי פידוג
קטגוריה:שירים שנכתבו על ידי RM
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי זהב בקנדה
קטגוריה:שירי פלטינה בארצות הברית